Case ID: 1114380
Sentence 116: O, istintaqa verdiyi ifadəsində 2009-cu ildə Azərbaycanda narkotik vasitələrin qanusuz dövriyyəsinə görə həbs edilərək 10 il müddətinə azadlıqdan məhrum edildiyini, 2018-ci ilin dekabr ayının 19-da cəzasının sonuna 8 ay qalmış şərti olaraq azadlığa buraxıldığını, bir dəfə təxminən 15 gün əvvəl İrana Parsabad şəhərinə getdiyini, 2009-cu ildə İranlı Abbas adlı şəxsdən 4 kq narkotik vasitə olan marixuana aldığına görə həbs edildiyini, həbsdən çıxdıqdan sonra Abbasın Məhərrəm adlı qohumunun ona zəng edərək yenə narkotik vasitələr keçirtməyi təklif etdiyini, aralarında 2-3 dəfə danışıq olduğunu, Məhərrəmdən qohumu Abbası tapmağı və ona görə həbs olunduğundan maddi cəhətdən köməklik etməyini istədiyini, buna görə də təxminən 15 gün əvvəl İrana getdiyini, orada 2 gün Məhərrəmgildə qaldığını və onun hər gün Abbasdan pul alıb verəcəyini dediyini, İranda olarkən Məhərrəmin evinə polislər gəldiyini Məhərrəmin də qaçdığını eşitdiyini, həmin vaxt evdə olmadığını, bundan sonra onların problemli adamlar olduğunu gördüyünü və ona ancaq narkotik vasitələri Azərbaycanda satmağı təklif etdiklərini, maddi cəhətdən heç bir köməklik etməyəcəklərini də gördükdə Azərbaycana qayıtdığını, orada Məhərrəmin Səid və Sasan adlı tanışlarını da gördüyünü, onların hamısının narkotik vasitələrin satışı ilə məşğul olduğunu anladığını, həbsxanalarda çox əziyyət çəkdiyinə görə bundan sonra heç vaxt narkotik vasitələr barədə söhbətləri də eşitmək istəmədiyini, İrana getməkdə məqsədinin ancaq Abbasdan 10 il həbsdə olmağının qarşılığında maddi köməklik istəmək olduğunu, Abbasın də heç gəlib onunla görüşmədiyini, 26 mart, 31 iyul və 06 avqust 2019-cu il tarixlərdə İran İslam operatoruna məxsus 98**********98 nömrə ilə ona məxsus 050 442-96-70, ***-***-**-** mobil telefon nömrələri arasında danışıqlar barədə qeyd olunan nömrənin İranlı Məhərrəmə məxsus olduğunu, Məhərrəmlə Abbasdan pul almaq üçün danışdığını, Məhərrəmin də kömək etmək fikri olmadığını, Təqsirləndirilən şəxs1 və Təqsirləndirilən şəxs2 adlı şəxsləri tanımadığını göstərmişdir.